
Védőnő szerepe a sajátos nevelési igény diagnosztizálásának folyamatában

Kulcsszavak: koragyermekkor; atipikus fejlődés; gyógypedagógiai ellátás; óvodapedagógus; érintett szülő
A korai életszakaszban bekövetkező fejlesztés sokkal nagyobb mértékben megtérül, mint a későbbi életszakaszba való befektetés, amelynek egyik feltétele a korai felfedezés. Ezért a dolgozat a 0-7 éves korosztály esetében vizsgálja a gyógypedagógiai ellátás elmaradásának okait, valamint azt, hogyan lehetne ellene tenni a védőnők, óvodapedagógusok és szülők szemszögéből.
A dolgozat célja, hogy feltárja a területi védőnői munka lehetőségeit, erősségeit a sajátos nevelési igény (SNI) diagnosztizálásában, illetve a korai fejlesztés elősegítésében, valamint felhívni a figyelmet a munka nehézségeire és a korlátozó tényezőire.
Hipotéziseik:1. A védőnői munkában gyakori az eltérő fejlődés észlelése, a védőnők megfelelően alkalmazzák a jelzés, továbbküldés rendszerét. 2. Saját munkáját a védőnők hatékonynak találják, a hibákat és nehézségeket tőlük független okoknak tulajdonítják.3. Egymás szakmai tudását elismeri a védőnő és óvodapedagógus, de egymással, illetve a gyógypedagógussal, nem vagy alig tartanak kapcsolatot. 4. A szülők elégedettsége a védőnőkkel inkább negatív irányba mutat.
A kérdőíves kutatásban összesen 173 főt értünk el, amiből 54 fő volt a védőnő, 51 fő az óvodapedagógus és 69 fő sajátos nevelési igényű gyermeket nevelő szülő.
A kutatás eredménye szerin magas a fejlesztésre szoruló hét éves kor alatti gyermekek száma, gyakori, hogy egy fejlesztésre szoruló gyermek nem kapja meg a szükséges fejlesztést. A mintában szereplő védőnők és óvodapedagógusok egybehangzó véleménye szerint a fejlesztések elmaradásának leggyakoribb valószínűsíthető oka a szakemberhiány és a hosszú várólista. Igazolódott az első hipotézis miszerint a nehézségek, korlátozó tényezők nagyrészt a védőnői munkától függetlenek, viszont a védőnőknek a továbbküldési útvonalat több esetben lehetne pontosítani. A szakemberek kapcsolattartását vizsgálva főleg a gyógypedagógus és védőnő kapcsolattartásában mutatkozott hiányosság. Az elégedettségi kérőívben a szülők nagy része elégedett volt a védőnőjükkel. A védőnőnek kiemelt szerepe van a korai felismerésben, a pedagógiai szakszolgálathoz való irányításban, valamint a szülők érzékenyítésében a gyermek problémájára. A kutatás arra is rávilágított, hogy gyakori azon esetek száma, amikor a szülő nem ismeri el, vagy nem fogadja el a gyermeke eltérő fejlődését.



